Source: https://sro-start.sk/blog/oneskorena-registracia-pre-dph-a-jej-danova-povinnost
Timestamp: 2020-08-09 09:29:22+00:00
Document Index: 6874350

Matched Legal Cases: ['§ 69', '§ 22', '§ 49', '§ 51', '§ 49', '§ 55']

Oneskorená registrácia pre DPH a jej daňová povinnosť | sro-start
Oneskorená registrácia pre DPH a jej daňová povinnosť
DPH ktorú daňovník má zaplatiť vždy priznáva v daňovom priznaní. Povinnosť zaplatiť DPH má aj osoba, ktorá nebola zaregistrovaná za platcu DPH, alebo podala žiadosť o registráciu za platcu DPH oneskorene, ak toto oneskorenie je staršie ako 30 dní. Avšak,
Každý podnikateľ má povinnosť zaplatiť DPH za obdobie, počas ktorého mal byť platcom DPH. Rovnaká povinnosť platí aj pre zahraničných podnikateľov, ktorí nepodali žiadosť o registráciu, alebo ju podali neskôr.
Obdobie, ktoré sa považuje za obdobie, kedy mal byť podnikateľ platcom DPH začína 31. dňom po dni, kedy sa subjekt mal stať platcom DPH. Avšak ak sa jedná o zahraničný subjekt, jeho obdobie začína dňom prvého zdaniteľného obchodu v tuzemsku, z ktorého vznikla daňová povinnosť zaplatiť DPH štátu. Obdobie, počas ktorého mala byť osoba platiteľom DPH končí dňom, ktorý predchádza dňu registrácie na platiteľa DPH.
Uvedieme zopár príkladov, na lepšie pochopenie :
Príklad číslo jeden : Platenie dane pri oneskorenej registráciu na DPH
Nami vytvorená fiktívna spoločnosť s.r.o. dosiahla 49 790€ v mesiaci jún 2015. Zo zákona vyplynula povinnosť podať žiadosť o registráciu do 20. júla 2015. Žiadosť o registráciu však podala až 14. augusta 2015. Spoločnosť bola daňovým úradom zaregistrovaná až 2. septembra.
Naša spoločnosť nemá povinnosť platiť daň, ani podávať daňové priznanie za obdobie od 20. augusta ( 31. deň po dni, keď mala r podať žiadosť o zaregistrovanie ) do 1. septembra, keďže žiadosť o registráciu pre DPH podala pred uplynutím 30 dní (žiadosť bola podaná 14. augusta) .
Príklad číslo dva : Platenie dane pri oneskorenej registrácii na platcu DPH II.
Teraz uvedieme trošičku odlišný prípad kedy naša spoločnosť s.r.o. podala žiadosť v inom termíne.
Obrat bol opäť 49 790€ v mesiaci jún 2015. Podľa zákona vyplynula povinnosť podať žiadosť podať registráciu do 20.Júla 2015. Žiadosť o registráciu pre DPH bola však podaná, až do 14. septembra 2015. Spoločnosť bola daňovým úradom zaregistrovaná až 2.Októbra 2015 .
Naša spoločnosť má teda povinnosť podať mimoriadne daňové priznanie za obdobie, kedy mala byť platcom DPH takže od 20.Augusta do 1.Októbra. Počas tohoto obdobia mala spoločnosť byť platcom DPH, keďže predávala tovar, alebo služby v tuzemsku, za ktoré musí zaplatiť DPH. Nesmieme však zabudnúť, že spomínaná spoločnosť má nárok, aj na odrátanie DPH v období od 20. Augusta do 1.Októbra. Daňové priznanie musí podľa zákona podať najneskôr do 60 dní od podania žiadosti na oneskorenú registráciu DPH platcu, teda v našom prípade musí priznanie podať do 13.Novembra 2015. Do rovnakého dátumu musí zaplatiť aj daň, ak u nej vznikla daňová povinnosť.
Za spomínané obdobie mala spoločnosť povinnosť platiť DPH zo služieb a tovarov predaných v tuzemsku. Výnimkou je iba dodanie tovaru a služby, kde je príjemca povinný zaplatiť daň podľa zákona § 69, ods. 2, 3 a 9 zákona o DPH . Ide o služby dodávané zdaniteľnej osobe spojené s nehnuteľnosťou umiestnenou v inom členskom štáte.
Podľa zákonu§ 22, ods. 1 zákona o DPH je základom dane všetko, čo tvorí protihodnotu, ktorú dodávateľ prijal, alebo má prijať od príjemcu plnenia, alebo inej osoby za dodanie tovaru, alebo služby, zníženú o DPH.
Z predaja tovarov a služieb počas obdobia, kedy mala byť platcom DPH vypočítame DPH-áčko cez tento vzorec : hodnota tovaru ( alebo služby) /120*20.
Príklad číslo tri : DPH, ktoré je nutné zaplatiť pri oneskorenej registrácii na DPH
Opäť ďalší príklad s našou spoločnosťou s.r.o. Spoločnosť bola na žiadosti o oneskorenej registrácii na DPH platcu daňovým úradom zaregistrovaná 2. septembra 2015. Spoločnosť mala platiť DPH od 15. Augusta 2015. V období od 15.Augusta do 1. septembra predala a dodala nasledovné služby a tovar :
Tovar/služba
Povinnosť platiť DPH
Nábytok dodaný na Slovensku
Znalecká činnosť viazaná na nehnuteľnosť v Českej republike poskytnutá živnostníkovi
Nábytok pre firmu dodaný a zmontovaný na Slovensku
Právne služby poskytované firme v Česku
Právne služby poskytované českému občanovi
Nábytok pre firmu dodaný a zmontovaný v Maďarsku
Odpočítavanie DPH pri oneskorenej registrácii na DPH
Platí v prípadoch :
nebola splnená povinnosť registrovať sa na platcu DPH
ak žiadosť bola odoslaná oneskorene a to o viacej ako 30 dní
V týchto dvoch prípadoch má spoločnosť právo na odpočítanie DPH za obdobie, v ktorom mala byť platiteľom DPH za tovary a služby, ktoré použila na dodanie tovarov a služieb podľa § 49 a § 51 zákona o DPH. Výnimkou je však poskytovanie pohostinských a zábavných služieb, pri ktorých si spoločnosť nevie odpočítať DPH pretože podľa § 49, ods. 7, písm. a) zákona o DPH, nemá podnikateľ možnosť si pri týchto službách a tovaroch odpočítať DPH.
Podnikateľ ktorý podal oneskorenú registráciu má nárok, aj na odpočítanie DPH viažucej sa k majetku, ktorý nadobudol predtým ako sa stal platiteľom ( teda pred dňom uvedeným na osvedčení o registrácii za platiteľa DPH) - to platí podľa zákonu § 55, ods. 1 zákona o DPH.
Zahraničný podnikateľ má zasa právo na odpočítanie DPH prislúchajúcej tovarom a službám, ktoré použila na dodanie tovarov a služieb, v období keď mala byť platcom DPH.
DPH na odpočítanie dane sa zisťuje z dokladov poskytnutých platiteľmi DPH, ktorí zabezpečili daňovníkovi tovar, alebo službu v období, v ktorom mal byť platiteľom DPH.
Odčítaním nároku na odpočet DPH od daňovej povinnosti pri oneskorenej registrácii vznikne osobe buď daňová povinnosť, alebo nadmerný odpočet. Ak pri podaní mimoriadneho daňového priznania za obdobie, kedy mal byť podnikateľ platcom DPH, vznikne povinnosť zaplatiť daň, musí ju podať do dátumu podania daňového priznania. Ak sa objaví nadmerný odpočet, daňový úrad urobí kontrolu a daň vráti do desiatich dní od kontroly.
Pokuty pri oneskorenej registrácii na DPH
Za nesplnenie povinnosti zaregistrovať sa hrozí pokuta vo výške od 60 eur do 20 000 eur. Je pravdepodobnosť, že daňovníkovi, ktorý sám podal žiadosť o oneskorenú registráciu, hrozí nižšia pokuta ako daňovníkovi, ktorý nepodal žiadosť o registráciu pre DPH vôbec.
V prípade potreby registrovať sa ako platca DPH Vám radi pomôžeme. Stačí vyplniť objednávku.